ਸੂਰਜ ਦਾ ਪਿਰਾਮਿਡ
ਸੂਰਜ ਦਾ ਪਿਰਾਮਿਡ ਤਿਉਤੀਵਾਕਾਨ ਵਿੱਚ ਸਭ ਤੋਂ ਵੱਡੀ ਇਮਾਰਤ ਹੈ ਜਿਸ ਦੇ ਨਿਰਮਾਣ ਦਾ ਸਮਾਂ ਲੱਗਪੱਗ 200 ਈਸਵੀ ਹੋਣ ਦਾ ਅਨੁਮਾਨ ਹੈ, ਅਤੇ ਇਹ ਮੈਸੋਅਮਰੀਕਾ ਵਿੱਚ ਸਭ ਤੋਂ ਵੱਡੀਆਂ ਇਮਾਰਤਾਂ ਵਿੱਚੋਂ ਇੱਕ ਹੈ। ਮ੍ਰਿਤਕਾਂ ਦੇ ਐਵਨਿਊ ਦੇ ਨਾਲ, ਚੰਦਰਮਾ ਦੇ ਪਿਰਾਮਿਡ ਅਤੇ ਸਿਉਡਾਡੇਲਾ ਦੇ ਵਿੱਚ ਵਿਚਕਾਰ, ਅਤੇ ਵੱਡੇ ਪਹਾੜ ਕੈਰੋ ਗੋਰਡੋ ਦੀ ਓਟ ਵਿਚ, ਇਹ ਪਿਰਾਮਿਡ ਸ਼ਹਿਰ ਦੇ ਕੇਂਦਰ ਵਿੱਚ ਇੱਕ ਵਿਸ਼ਾਲ ਕੰਪਲੈਕਸ ਦਾ ਹਿੱਸਾ ਹੈ।

ਇਤਿਹਾਸ 

ਸੂਰਜ ਦਾ ਪਿਰਾਮਿਡ ਨਾਮ ਐਜ਼ਟੈਕਾਂ ਤੋਂ ਆਇਆ ਹੈ, ਜੋ ਤਿਉਤੀਵਾਕਾਨਾਂ ਦੇ ਸ਼ਹਿਰ ਨੂੰ ਛੱਡਣ ਤੋਂ ਬਾਅਦ ਸਦੀਆਂ ਬਾਅਦ ਇਥੇ ਆਇਆ ਸੀ; ਤਿਉਤੀਵਾਕਾਨਾਂ ਦੁਆਰਾ ਪਿਰਾਮਿਡ ਨੂੰ ਦਿੱਤਾ ਗਿਆ ਨਾਮ ਅਗਿਆਤ ਹੈ। ਇਹ ਦੋ ਪੜਾਵਾਂ ਵਿੱਚ ਬਣਾਇਆ ਗਿਆ ਸੀ। ਕਰੀਬ 100 ਈਸਵੀ ਵਿੱਚ ਸਭ ਤੋਂ ਪਹਿਲਾਂ ਉਸਾਰੀ ਦਾ ਪੜਾਅ ਇਸ ਪਿਰਾਮਿਡ ਨੂੰ ਅੱਜ ਵਾਲੇ ਆਕਾਰ ਦੇ ਕਰੀਬ ਲੈ ਆਇਆ ਗਿਆ ਸੀ। ਦੂਜਾ ਦੌਰ ਉਸਾਰਨ ਦੇ ਨਤੀਜੇ ਵਜੋਂ ਇਸਦਾ ਆਕਾਰ ਮੁਕੰਮਲ ਹੋ ਗਿਆ: 224.942 ਮੀਟਰ (738 ਫੁੱਟ) ਆਰ ਪਾਰ ਅਤੇ 75 ਮੀਟਰ (246 ਫੁੱਟ) ਉੱਚਾਈ, ਅਤੇ ਇਹ ਸੰਸਾਰ ਦਾ ਤੀਜਾ ਸਭ ਤੋਂ ਵੱਡਾ ਪਿਰਾਮਿਡ ਹੋ ਗਿਆ, ਹਾਲਾਂਕਿ ਅਜੇ ਵੀ ਇਸ ਦੀ ਉੱਚਾਈ ਗੀਜ਼ਾ ਦੇ ਮਹਾਨ ਪਿਰਾਮਿਡ (146 ਮੀਟਰ) ਦੇ ਅੱਧ ਨਾਲੋਂ ਦੋ ਕੁ ਮੀਟਰ ਹੀ ਵੱਧ ਹੈ। ਦੂਜੇ ਪੜਾਅ ਵਿੱਚ ਪਿਰਾਮਿਡ ਦੇ ਉਪਰ ਇੱਕ ਜਗਵੇਦੀ ਦਾ ਨਿਰਮਾਣ ਵੀ ਹੋਇਆ ਜੋ ਕਿ ਅੱਜ ਦੇ ਸਮੇਂ ਤੱਕ ਬਚੀ ਨਹੀਂ ਰਹਿ ਸਕੀ ਹੈ। ਤੀਜੇ ਸਦੀ ਦੇ ਸ਼ੁਰੂ ਵਿੱਚ ਅਡੋਸਡਾ ਪਲੇਟਫਾਰਮ ਨੂੰ ਪਿਰਾਮਿਡ ਵਿੱਚ ਸ਼ਾਮਲ ਕੀਤਾ ਗਿਆ ਸੀ, ਲੱਗਪੱਗ ਉਸੇ ਸਮੇਂ ਦੌਰਾਨ ਜਦੋਂ ਸੀਉਦਾਦੇਲਾ ਅਤੇ ਖੰਭਾਂ ਵਾਲੇ ਸੱਪ ਦਾ ਮੰਦਰ ਦਾ ਨਿਰਮਾਣ ਕੀਤਾ ਗਿਆ ਸੀ। 

ਢਾਂਚੇ ਦੇ ਉੱਪਰ ਪ੍ਰਾਚੀਨ ਤਿਉਤੀਵਾਕਾਨਾਂ ਨੇ ਆਪਣੇ ਪਿਰਾਮਿਡ ਦੇ ਦੁਆਲੇ ਦੇ ਇਲਾਕਿਆਂ ਤੋਂ ਆਯਾਤ ਕੀਤੇ ਚੂਨੇ ਦਾ ਪਲਾਸਟਰ ਕੀਤਾ, ਜਿਸ ਤੇ ਉਨ੍ਹਾਂ ਨੇ ਸ਼ਾਨਦਾਰ ਰੰਗ ਦੇ ਕੰਧ ਚਿੱਤਰ ਛਾਪੇ। ਭਾਵੇਂ ਪਿਰਾਮਿਡ ਸਦੀਆਂ ਨੂੰ ਬਰਦਾਸ਼ਤ ਕਰ ਆਇਆ ਹੈ, ਪਰ ਪੇਂਟ ਅਤੇ ਪਲਾਸਟਰ ਨਹੀਂ ਰਹੇ ਹਨ ਅਤੇ ਉਹ ਹੁਣ ਦਿੱਸਦੇ ਨਹੀਂ ਹਨ। ਜੈਗੁਆਰਾਂ ਸਿਰ ਅਤੇ ਪੰਜੇ, ਤਾਰੇ ਅਤੇ ਸੱਪਾਂ ਦੀਆਂ ਆਵਾਜ਼ਾਂ ਪਿਰਾਮਿਡਾਂ ਨਾਲ ਸੰਬੰਧਿਤ ਬਿੰਬਾਂ ਵਿੱਚੋਂ ਕੁਝ ਹਨ। 

ਇਹ ਸੋਚਿਆ ਜਾਂਦਾ ਹੈ ਕਿ ਪਿਰਾਮਿਡ ਨੇ ਤਿਉਤੀਵਾਕਾਨ ਸਮਾਜ ਦੇ ਅੰਦਰ ਇੱਕ ਦੇਵਤਾ ਦੀ ਪੂਜਾ ਕੀਤੀ ਸੀ, ਹਾਲਾਂਕਿ, ਇਸ ਪਰਿਕਲਪਨਾ ਦਾ ਸਮਰਥਨ ਕਰਨ ਲਈ ਬਹੁਤ ਘੱਟ ਸਬੂਤ ਮੌਜੂਦ ਹਨ। ਸਾਈਟ ਦੇ ਪੁਰਾਤੱਤਵ ਅਧਿਐਨ ਤੋਂ ਪਹਿਲਾਂ ਪਿਰਾਮਿਡ ਦੇ ਸਿਖਰ ਤੇ ਸਥਿਤ ਮੰਦਿਰ ਦੀ ਕੁਦਰਤੀ ਤਾਕਤਾਂ ਦੁਆਰਾ ਅਤੇ ਜਾਣ ਬੁਝ ਕੇ ਤਬਾਹੀ ਨੇ ਕਿਸੇ ਵੀ ਵਿਸ਼ੇਸ਼ ਦੇਵਤਾ ਦੇ ਨਾਲ ਪਿਰਾਮਿਡ ਦੀ ਸ਼ਨਾਖਤ ਨੂੰ ਅਜੇ ਤੱਕ ਜੋੜਨ ਦੇ ਰਾਹ ਵਿੱਚ ਰੁਕਾਵਟ ਹੈ।

ਢਾਂਚੇ ਦੇ ਮਾਪ, ਸਥਾਨ ਅਤੇ ਸਥਿਤੀ

ਹਵਾਲੇ

ਮੈਕਸੀਕੋ ਵਿੱਚ ਪਿਰਾਮਿਡ